Pitekantrop

Pitekantrop alebo zriedkavejšie pitekantropus (lat. Pithecanthropus; doslova „op(ic)očlovek“) alebo opočlovek/opicočlovek môže byť:
pôvodne: u Haeckela v jeho knihe z roku 1866 hypotetický (z pohľadu tých čias) chýbajúci článok medzi opicami a človekom
neskôr: 
v užšom zmysle: človek trinilský (Pithecanthropus erectus)
v širšom zmysle: človek trinilský (Pithecanthropus erectus) + človek modžokertský (Pithecanthropus modjokertensis) + Homo robustus (Pithecanthropus robustus) + Homo dubius (Pithecanthropus dubius), prípadne aj človek ngandonský (Pithecanthropus soloensis), teda z dnešného pohľadu všetky jávske nálezy z druhu Homo erectus (okrem megantropa)
v najširšom zmysle: celý Homo erectus v širšom zmysle, teda vrátane napr. taxónov človek pekinský (Pithecanthropus pekinensis), človek lantiansky (Pithecanthropus lantianensis), človek ngandonský (Pithecanthropus soloensis), človek Leakeyho (Pithecanthropus leakeyi), človek mauretánsky (Pithecanthropus mauritanicus), človek starojávsky (Pithecanthropus palaeojavanicus) a človek heidelberský (Pithecanthropus heidelbergensis) 
zriedkavo sa pod pitekantropa zaraďoval aj neandertálec (Pithecanthropus neanderthalensis)

Dnes sa toto rodové meno už nepoužíva. Výnimku tvorí Drobyševskij , ktorý v roku 2003 obnovil rod Pithecanthropus a zahrnul doň to, čo sa u iných autorov nazýva Homo erectus, Homo heidelbergensis, Homo neanderthalensis, Homo sapiens palestinensis, Homo antecessor a Homo helmei.

 Porovnaj 
sinantrop
človek (Homo)
Zoznam systematík rodu človek

 Referencie 

 Externé odkazy 
Teuku Jacob: The pithecanthropines of Indonesia, 1975
Weidenreich, F.: The puzzle of Pithecanthropus, 1945

Kategória:Homo